|  |  |
| --- | --- |
|  | Република Србија |
| Аутономна Покрајина Војводина |
| ГРАД КИКИНДА |
| **ГРАДСКО ВЕЋЕ** |
| Број: II-06-12/2018 |
| Дана: 22.03.2018. године |
| **К И К И Н Д А** |
| Трг српских добровољаца 12, 23300 Кикинда, тел/факс:0230/410-117, 0230/410-203 | |

1. На основу члана 59. Статута града Кикинде, („Службени лист града Кикинда“, број 1/2016 – пречишћен текст и 17/2016), Градско веће града Кикинда на седници одржаној дана 22.03..2018. године расписује:

**ЈАВНИ КОНКУРС**

**за доделу средстава путем дотација из буџета града Кикинда за 2018. годину при реализацији пројеката из области радне праксе младих, а која су од значаја за Град Кикинда**

**Тачка 1:** Учесници Јавног конкурса за доделу средстава путем дотација из буџета града Кикинда за 2018. годину при реализацији пројеката из области радне праксе младих, а која су од значаја за Град Кикинда (у даљем тексту: **Јавни конкурс**) могу бити: омладинске организације и удружења која се баве младима, а која своју активност реализују на територији града Кикинда и уписана су у регистар код надлежног органа.

**Тачка 2:** Пријаве на Јавни конкурс подносe се на посебном обрасцу, на Писарници Градске управе града Кикинда, која се налази на Тргу српских добровољаца бр. 12, или се шаљу поштом у затвореној коверти са назнаком:

ГРАД КИКИНДА - ГРАДСКО ВЕЋЕ - КАНЦЕЛАРИЈА ЗА МЛАДЕ,

ТРГ СРПСКИХ ДОБРОВОЉАЦА 12.

"Не отварати – пријава на Јавни конкурса за доделу средстава путем дотација из буџета града Кикинда за 2018. годину при реализацији пројеката из области радне праксе младих, а која су од значаја за Град Кикинда

Назив и адреса подносиоца пријаве на Конкурс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Контакт особа и број телефона:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уз пријаву на Јавни конкурс учесник Јавног конкурса подноси и:

- Образац предлога активности на којима ће се млада особа ангажовати,

- Биографија ментора,

- Биографија младе особе која се радно ангажује на активностима организације/удружења

- Решење о упису у регистар код надлежног органа,

- Фотокопију уговора о отварању рачуна код трезора,

- Фотокопију картона депонованих потписа.

**Тачка 3:** Образац пријаве на Jавни конкурс и Образац предлога активности на којима ће се млада особа ангажовати могу се преузети на званичној интернет презентацији Града Кикинда (www.kikinda.оrg.rs). Образац пријаве на Jавни конкурс и Образац предлога активности на којима ће се млада особа ангажовати морају бити читко попуњени, електронски, оверени и потписани од стране лица које је овлашћено за заступање организације односно удружења.

**Неблаговремене и непотпуне пријаве на Јавни конкурс, као и пријаве поднете у рукопису, неће бити разматране. Рок за достављање пријаве на Јавни конкурс је 05. април 2018. године.**

**Тачка 4:**  Поступак и оцену предлога пријава пристиглих на Јавни конкурс извршиће Комисија која ће бити именована од стране Градског већа.

**ГРАДОНАЧЕЛНИК**

**Павле Марков**